Материалдық қор ұғымы - логистикадағы негізгі ұғым. Материалдық қорларды құру себептері. Материалдық қорлардың түрлері

Фирма деңгейінде қорлар көп қаржы салымын қажет ететін нысандар қатарына жатады, сондықтан да  кәсіпорынның саясатын анықтайтын және жалпы логистикалық қызмет көрсету деңгейіне әсер ететін факторлардың бірі.  
Тауар-материалдық қорлардың үш түрі бар: 1) шикізат материалдары; 2) дайындау кезеңіндегі тауарлар; 3) дайын өнім. Мақсатты қызметтеріне қарай олар келесі категорияларға бөлінеді:
• технологиялық (өтпелі) қорлар, олар логистикалық жүйенің бір бөлігінен екінші бөлігіне өтеді;
• ағымдағы (циклдық) қорлар, олар орташа статистикалық өндіріс кезеңі ішінде құрылады немесе көлемі бір тауар партиясына тең қорлар;
• резервтік (сақтандыру, немесе «буферлік»); кейде оларды «сұраныстың кездейсоқ өзгерісін өтеуге арналған қорлар» деп те атайды (қорлардың бұл категориясына спекулятивті қорлар да жатады, олар сұраныстың күтілетін өзгеруіне немесе қандай да бір өнімнің ұсынысы болаған жағдайда құрылатын қорлар).  
Қорларды құрудың басты стимулдарының бірі қорлардың тапшылығы. Қорлар тапшылығы болған жағдайда мүмкін болатын шығынның үш түрі теріс әрекеттерінің арту тәртібімен келтірілген: 
1) тапсырыстың орындалмауымен байланысты шығындар (тапсырыс берілген тауар жөнелтімі кідіртілгенде) — бар тауар-материалдық қорлар есебінен орындауға болмайтын тапсырыс тауарларын ұсыну мен оларды жөнелтуге кететін қосымша шығындар;
2) өткізуді жоғалтумен байланысты шығындар — тұрақты тапсырыс беруші басқа фирмаға кетіп қалған жағдайда болады;
3) тапсырыс берушіні жоғалтумен байланысты шығындар — қорлардың болмауы қандай да бір сауда келісімінің болмауымен ғана емес, сонымен қатар, тапсырыс беруші қамтудың басқа көздерін іздей бастайды. 
Технологиялық немесе өтпелі қорлар. Тапсырыстарды өткізу уақыты ұзақ болғанда (тауарды шығару мен оларды дайын түрінде қоймаға әкелу арасындағы уақыт ұзақ болғанда) технологиялық қорлардың жалпы саны салыстырмалы түрде үлкен болады. Тауардың қоймадан шығып, оны тапсырыс беруші алғанға дейінгң аралықтағы уақыт интервалы үлкен болғанда өтпелі қорлардың саны жинақталады. Мысалы, берілген атуарға деген орташа сұраныс аптасына 200 бұйым болса, тапсырыс берушіге жеткізу уақыты екі апта болса, өтпелі қорлардың жалпы көлемі орташа есеппен 400 бұйым болады. 
Жалпы материалдық-техникалық жүйесіндегі технологиялық немесе өтпелі тауар-материалдық қорлардың орташа көлемін анықтау үшін келесі формула қолданылады:

                                                  J = ST,                                                   (11.1)

мұндағы J — технологиялық немесе өтпелі (тасымалдау процесіндегі) тауар-материалдық қорлардың жалпы көлемі;
      S — қандай бір уақыт кезеңіндегі қорлардың сатылуының орташа нормасы;
      Т — тасымалдаудың орташа уақыты.

Көлемі бір тауар партиясына тең қорлар немесе циклдық қорлар.  Көптеген кәсіпкерлік жүйелердің ерекшелігі берілген кезге қажетті көлемге қатысты артық көлемде тапсырыс беріледі. Оған бірнеше себептер бар: тапсырыс берілген тауарлар кідіртілген кезде делдалдар оларды қоймаларында қандай да бір уақыт ішінде сақтауы керек; ірі партиялы тауарларды беру кезіндегі жеңілдіктер; минималды партия көлеміне салынатын салық. 
Және де тауар-материалдық қорлардың көлеміне белгілі бір шектеулер болады. Шектеу – сақтауға кететін шығындар. Тапсырыс беру мен тауарларды сақтаудың артықшылықтары мен кемшіліктері арасында баланс болу керек. Бұл балансқа тапсырыс берілген тауарлардың тиімді көлемін таңдаумен немесе тапсырыстың экономикалық (тиімді) көлемін анықтаумен қол жеткізіледі. Тапсырыстың экономикалық (тиімді) көлемі (economic order quantity, EOQ), келесі формула бойынша анықталады:

мұндағы А - өндіріске кететін шығындар;
      D - сұраныстың орташа деңгейі;
       v - өндіріске кететін меншікті шығындар;
       r - сақтауға кететін шығындар.

Резервтік немесе «буферлік» тауар-материалдық қорлары берілген тауарға деген сұраныс күтілетін сұраныстан асып кеткен жағдайда «апаттық» қор көзі ретінде қызмет етеді. Тәжірибе жүзінде тауарға деген сұранысты тура анықтау мүмкін емес, сондықтан да тауар-материалдық қорларды құру қажет.    
Қандай да бәр компаниямен көрсетілетін қызмет оның резервтік қор функциясын атқарады және керісінше: компанияның резервтік қорлары оның қызметінің функциясы болып табылады.
Резервтік қорлардың қажет деңгейін нақты анықтауға үш фактор әсер етеді:
1) қор деңгейін қалпына келтіру мерзімінің өзгеру мүмкіндігі;
2) тапсырысты жүзеге асырудың барлық кезеңінде сәйкес тауарларға деген сұраныстың өзгеруі;
3) берілген компанияның тапсырыс берушілерге қызмет көрсету стратегиясын жүзеге асыруы. 
Өндірістік қорлар – өндірістік тұтынуға арналған материалдық өндірістің барлық салаларының кәсіпорындарындағы қорлар. Өндірістік қорларды құрудың мақсаты – өндірістік процестің үзіліссіздігін қамтамасыз ету. Мысалы, бөлшектерді шығару зауыттарының қоймаларындағы бөлшектерді шығаруға арналған материалдар қоры.
Тауар қорлары – өндіруші кәсіпорындардағы сонымен қатар, жеткізушіден тұтынушыға дейінгі, яғни толайым, ұсақ толайым және жеке сауда кәсіпорындарындағы, дайындаушы ұйымдардағы және жолдағы дайын өнімдердің қоры. Тауар қорлары өз алдында өндіріс құралдарының қорлары және тұтыну заттары болып бөлінеді. 
Ағымдағы қорлар – өндірістік және тауар қорларының негізгі бөлігі. Олар кезекті тасымалдар арасында өндірістік немесе сауда процесінің үзіліссіздігін қамтамасыз етеді. 





Кепілдік қорлар – әртүрлі күтпеген жағдайларда (материалдардың немесе тауарлардың жолда кешігуі, сұраныстың өсуі, т.б.) өндірістік немесе сауда процесін материалдармен немесе тауарлармен үзіліссіз қамтамасыз етуге арналған.
Маусымдық қорлар – өндірістің, тұтынудың немесе тасымалдаудың маусымдық сипатында пайда болады. Мысалы, өндірістің маусымдық сипатына ауыл шаруашылығы өнімдерінің өндірісі, тұтынудың маусымдық сипатына күзде өнімдерді жинаған кезде отынды (бензин, дизель отыны, керосин, т.б.) тұтыну, тасымалдаудың маусымдық сипатына үнемі жүруге болатын жолдардың болмауы жатады. 

